Stjórnarfundur DSÍ 1. apríl 2020

Mætt voru í gegnum fjarfundarbúnað: Bergrún Stefánsdóttir (BS), Eva Björk Sveinsdóttir (EBS), Óskar Eiríksson (ÓE), Sandra Baldvinsdóttir (SB) og Örn Ingi Björgvinsson (ÖIB). Fjarverandi voru Guðbjörn Sverrir Hreinsson (GSH) og Jóhann Gunnar Arnarsson (JGA).

* 1. **Frestun móta 2020 vegna Covid-19**. Samþykkt að fresta Íslandsmeistaramótinu í 10 dönsum og Íslandsmeistaramótinu í standard fram á haust. Dagsetningar verða tilkynntar þegar þær liggja fyrir.
	2. **Dansþing 2020.** Vegna áframhaldandi samkomubanns er ákveðið að fresta fyrirhuguðu dansþingi 13. maí, hugsanlega til 26. maí ef fundarsalur er þá laus.
	3. **Tillögur laganefndar.** Laganefnd hefur skilað tillögum að lagabreytingum sem verða kynntar aðildarfélögunum og lagðar fyrir dansþing 2020.
	4. **Uppstillingarnefnd.** Ákveðið er að skipa í nefndina Ellen Dröfn Björnsdóttur, sem formann, Heiðrúnu Svanhvít Níelsdóttur og Atla Má Sigurðsson.
	5. **Ársreikningur.** Farið var yfir ársreikning 2019. Búið er að senda ársreikninginn á ÍSÍ.
	6. **Bréf HK til stjórnar 13. mars 2020.** BS svarar bréfinu.
	7. **Dómur ÍSÍ í máli nr. 1/2020.** BS sendir dóminn á aðildarfélögin til upplýsinga.

 Þannig fram farið.

 Sandra Baldvinsdóttir